San Julián (1781)

**San Julián** oli Espanjan laivaston vuonna 1781 vesille laskettu kaksikantinen 58-tykkinen linjalaiva.

## Valmistus
Francisco Gautierin "sistema francésin" mukainen alus tilattiin 18. helmikuuta 1777 Cartagenasta. Alus laskettiin vesille 31. elokuuta 1781 ja otettiin 14. syyskuuta 1781 palvelukseen ensimmäisenä päällikkönään Francisco Hidalgo de Cisneros.

## Palvelus
Alus oli 1. lokakuuta 1781 Córdoban alaisuudessa Cádizissa, mistä se saattoi 2. helmikuuta 1782 Borjan laivueen. Alus suojasi 19. maaliskuuta 1782 *Miñon* kanssa Cádizista 11 kauppalaivan saattueen Havannaan, mutta se joutui 24. maaliskuuta palaamaan Välimerellä kohtaamansa kovan myrskyn vuoksi *Miñon* ja kuuden kauppalaivan kanssa satamaan. Alus lähti 7. huhtikuuta Cádizista *San Rafaelin*, *Miñon*, *Astuton* ja fregatti *Nuestra Señora de la Asunciónin* kanssa partiomatkalle Cape Spartelin edustalle. Laivue joutui 22. huhtikuuta hakemaan suojaa myrskytuulilta Málagasta, mistä ne saattoivat 7. toukokuuta yhdeksän Amerikkaan matkalla olevaa kauppalaivaa Cádiziin. Saattue joutui 10. toukokuuta palaamaan kovan tuulen vuoksi Málagaan, mistä se lähti 19. toukokuuta *Santa Isabelin* ja Marseillesta saapuneen ranskalaisen saattueen kanssa Cádiziin. Alus saapui 23. toukokuuta Cádiziin *San Eugenion*, *Santa Isabelin*, *Miñon*, *San Rafaelin* ja pienempien sotalaivojen sekä kauppalaivojen kanssa.

Alus lähti 15. heinäkuuta 1782 Cádizista partiomatkalle Cisneron laivueessa, johon kuuluivat lisäksi *San Eugenio*, *San Rafael* ja fregatti *Nuestra Señora del Carmen* sekä pienempiä sotalaivoja. Laivue saapui 19. heinäkuuta Rotaan. Se lähti 25. heinäkuuta Cádizista ja saapui 28. elokuuta Algecirasinlahdelle. Alus osallistui 9. syyskuuta Gibraltarin saartoon. Alus kohtasi 12. syyskuuta Córdoban laivaston Algecirasissa. Alus oli paikalla, vaan ei osallistunut 22. lokakuuta 1782 Cape Spartelin taisteluun. Se partioi joulukuussa 1782 Cisnerosin laivueen kahdeksan linjalaivan kanssa Cape Spartelin edustalla. Alus oli joulukuussa 1782 Cádizissa peruutetttua Jamaikan sotaretkeä varten kerätyssä laivastossa. Se lähti heinäkuussa 1783 Cádizista Tierra Firmeen. Alus oli 1786 Cádizissa reservissä.

Alus palautettiin 23. helmikuuta 1787 palvelukseen Cádizissa, mistä se kuljetti 21. toukokuuta 1787 elohopeaa Veracruziin. Alus saapui 24. kesäkuuta Puerto Ricoon ja 18. heinäkuuta Veracruziin, mistä se kuljetti 6. marraskuuta lähes neljä miljoonaa pesoa Havannaan. Alus lähti 1. huhtikuuta 1788 Havannasta Veracruziin, jonne se saapui 12. huhtikuuta. Alus kuljetti 27. kesäkuuta Veracruzista sotilaita ja lähes kaksi miljoonaa pesoa Havannaan, jonne se saapui 21. heinäkuuta. Alus lähti 1. elokuuta 1788 Havannasta Cádiziin, jonne se saapui 9. syyskuuta mukanaan elintarvikkeita, matkustajia ja 215&nbsp;991 pesoa. Alus siirrettiin Cádizissa 1788 reserviin.

Alus palautettiin 1. tammikuuta 1790 palvelukseen Cádizissa, mistä se kuljetti 21. huhtikuuta rahtia ja elohopeaa Veracruziin. Alus saapui 27. toukokuuta Puerto Ricoon ja 23. kesäkuuta Veracruziin, mistä se kuljetti 16. heinäkuuta rahtia ja yli kolme miljoonaa pesoa Havannaan. Alus saapui 7. elokuuta Havannaan, mistä se lähti 13. kesäkuuta 1791 Veracruziin. Alus saapui 22. kesäkuuta Veracruziin, mistä se kuljetti 16. heinäkuuta yli kolme miljoonaa pesoa Cádiziin. Alus saapui 28. syyskuuta Cádiziin, missä se oli tammikuussa 1793 reservissä.

Alus palautettiin helmikuussa 1793 palvelukseen Cádizissa Ranskan vallankumoussotien alettua. Alus lähti huhtikuussa Cádizista fregattien *Santa Águedan* ja *Santa Cecilian* kanssa partiomatkalle Cabo de São Vicenten edustalle, mistä ne palasivat Cádiziin. Vuonna 1793 alus oli Rosasinlahdella, minkä edustalla se kohtasi elokuussa Lángaran laivaston. Alus oli 1793 Morenon laivueessa Toulonissa, jossa se kuljetti espanjalaisia joukkoja *Mexicanon* valvonnassa. Alus saapui tammikuussa 1794 Cartagenaan, jonne se kuljetti ranskalaisia kuningasmielisiä sotilaita ja siviilejä. Alus oli syyskuussa 1794 Gravinan lippulaivana laivastossa, jonka muut alukset olivat *Arrogante*, *San Dámaso*, *San Antonio*, *San Francisco de Paula*, *Vencedor* ja *Astuto* sekä fregatit *Mahonesa*, *Venganza*, *Santa Matilde*, *Nuestra Señora de las Mercedes* ja *Perla*. Lisäksi laivastoon kuuluivat prikit *Vivo* ja *San Léon* sekä kolme ksebekkiä. Laivasto lähti marraskuussa Cartagenasta tukeakseen espanjalaisia sotilaita Rosasinlahdella. Laivasto evakuoi helmikuussa 1795 joukot Rosasista Máhoniin, kun ranskalaiset piirittivät Rosasin. *San Julián* saapui maaliskuussa 1795 Máhoniin, missä se liittyi *San Francisco de Paulan*, *Terriblen* ja fregatti *Santa Matilden* kanssa Lángaran laivastoon.

Alus saapui huhtikuussa 1795 Lángaran laivastossa Máhonista Cartagenaan, mistä se lähti 13. tammikuuta 1796 Máhoniin. Alus saapui 6. helmikuuta Máhoniin, mistä se kuljetti 17. helmikuuta tarvikkeita ja laivatykkejä Cartagenaan. Alus saapui 27. helmikuuta Cartagenaan, mistä se kuljetti 9. huhtikuuta laivanrakennustarvikkeita Máhoniin. Alus saapui 17. toukokuuta Máhonista Cartagenaan. Kesäkuussa alus siirrettiin huollettavaksi Cartagenassa.

Britannian kuninkaallinen laivasto ajoi tammikuussa 1800 Karibialla takaa *San Juliánia*, kun se oli kuljetusaluksena fregattien *Santa Brígidan* ja *Tetiksen* suojaamana. Alus kuljetti 9. lokakuuta 1802 Cádizista *Miñon* kanssa sinetöityjä kirjeitä ja matkustajia Veracruziin, jonne ne saapuivat 16. joulukuuta. Alus lähti 14. tammikuuta 1803 Veracruzista Cádiziin, jonne se saapui 23. huhtikuuta mukanaan kaksi miljoonaa pesoa. Alus kuljetti 26. kesäkuuta Cádizista elohopeaa Ferroliin, missä se oli 15. kesäkuuta. Alus kuljetti heinäkuussa Ferrolista elohopeaa Veracruziin. Alus saapui 1804 Veracruzista fregattien *Santa María Magdalenan* ja *Santa Matilden* kanssa Cádiziin. Se oli 3. heinäkuuta 1805 Ferrolissa Gravinan laivastossa valmiina merelle lähtöön. Alus siirrettiin 18. elokuuta 1805 reserviin Ferrolissa, jolloin miehistö siirrettiin muille Gravinan laivaston aluksille.

Alus palautettiin 27. toukokuuta 1807 palvelukseen Ferrolissa ja uudelleen tammikuussa 1809 kuljettamaan elohopeaa Veracruziin, minkä kuitenkin toteutti *Asía*. Se lähti elokuussa 1809 Ferrolista Cádiziin. Alus kuljetti 10. syyskuuta 1809 Ferrolista laivatykkejä, ampumatarvikkeita ja muita tarvikkeita Cádiziin, jonne se saapui 18. syyskuuta. Alus oli 1809 Ranskan joukkojen piirittämänä Cádizissa Álavan laivueessa. Se oli 1810 Cádizissa *Plutónin* kanssa satamapatterina. Alus oli 1810-1815 Cádizissa, missä se siirrettiin 1816  reserviin. Alus oli heinäkuussa 1817 La Carracassa.

Alus lähti Cádizista, jolloin sillä oli vain 40 tykkiä. Alus luovutettiin Compañia de Filipinakselle kahta vuosina 1817 ja 1818 tehtävää Manilan matkaa varten. Alus saapui 27. kesäkuuta 1819 Cádiziin, missä se palautettiin heinäkuussa 1819 laivastolle. Alus palautettiin 14. huhtikuuta 1820 palvelukseen viiden linjalaivan, yhdeksän fregatin ja pienempien sotalaivojen kanssa, kun suunniteltiin Buenos Airesiin tehtävää myöhemmin peruutettua sotaretkeä. Alus oli 5. huhtikuuta 1822 Cádizissa La Carracan edustalla. Marraskuussa 1822 alus oli huollettavana La Carracassa. Se poistettiin Cádizissa alusluettelosta ja romutettiin vuonna 1831.

## Lähteet
*

### Viitteet